Ένας σπουδαίος φιλόσοφος είπε κάποτε "Ο κόσμος είναι ένα βιβλίο.
Όσοι δεν ταξιδεύουν, διαβάζουν μόνο μία σελίδα".
Έχω να πω ότι διάβασα μερικές σελίδες και δεν τρελάθηκα με το βιβλίο.
Δεν ανυπομονώ να ταξιδέψω, για ένα σωρό λόγους.
Όταν έχει πολύ κρύο,
δεν νιώθω καλά.
Μπάνιο σε πάγο γυμνός;
- Ναι. - Τρομερή πρόσκληση.
Όταν έχει πολλή ζέστη, μαντέψτε. Δεν νιώθω καλά.
Δεν μπορώ τόσο γρήγορα.
- Αλλά είμαι 75 χρονών. - Θες βοήθεια;
Όχι, το 'χω.
Ίσως ήρθε η ώρα να διευρύνω τους ορίζοντές μου.
Θεέ μου.
Πρώτη φορά βάζω το χέρι μου σε κώλο ελέφαντα.
Στα θετικά της υπόθεσης,
μένω σε διάφορα απίστευτα ξενοδοχεία.
Αμάν. Εντυπωσιακό.
Η παγίδα είναι ότι συμφώνησα να εξερευνήσω κι ό,τι βρίσκεται τριγύρω.
- Πρόσεχε πού πατάς. - Τι μου λες.
- Όμορφο βουνό. - Ηφαίστειο είναι.
Ηφαίστειο είναι;
Ένας κόσμος που απέφευγα όλη μου τη ζωή.
Σέιντι.
Θεέ μου.
Και μόνο να επιβιώσω, θα είναι τέλεια.
Τελευταία φορά που πίνω πέντε βότκες με Φινλανδό.
ΓΙΟΥΤΖΙΝ ΛΕΒΙ, ΕΝΑΣ ΑΠΡΟΘΥΜΟΣ ΤΑΞΙΔΙΩΤΗΣ
Για μένα, ένα ταξίδι στο Τόκιο δεν ήταν στις επιλογές μου.
Έχω κάποιες ανησυχίες.
Πολιτιστικό χάσμα που δεν έχω βιώσει ποτέ.
Κουζίνα πολύ εξωτική για να την απολαύσω.
Μάχη με μια γλώσσα που δεν θα κερδίσω ποτέ.
Επίσης, παίρνει νέο νόημα η λέξη "πολύβουος".
ΤΟΚΙΟ
Ο γιος μου Ντάνιελ έχει έρθει πολλές φορές και έχει εκθειάσει αυτήν τη χώρα.
Έλεγε συνέχεια "Πρέπει να πας στην Ιαπωνία.
Θα τη λατρέψεις μόλις φτάσεις".
Κατόπιν διαταγής του, λοιπόν, να μας.
Αλλά εγώ είμαι πολύ διαφορετικός από τον γιο μου.
Εκείνος είναι ένας ανέμελος κοσμοπολίτης, ενώ εγώ είμαι προσεκτικός και συμβατικός.
Μου είναι δύσκολο να βρω τη θέση μου οπουδήποτε.
Οπότε, η μεγαλύτερη πόλη του κόσμου νιώθω ότι με ξεπερνάει.
Θα πρέπει να με παραλάβει κάποιος που θα με βοηθήσει να βγάλω άκρη.
Δυστυχώς, εγώ είμαι φτιαγμένος για άνεση παρά για ταχύτητα,
οπότε θα δούμε πώς θα πάει αυτό.
- Γεια σου, Γιουτζίν. Κονίτσιουα. - Κονίτσιουα.
- Τη βαλίτσα στο πορτμπαγκάζ. - Έγινε.
- Έφερες και παρέα. - Φίλοι μου είναι.
Για να με ξεναγήσει στην ιαπωνική πρωτεύουσα,
έχω έναν ξεναγό που διέσχισε τον μισό πλανήτη για να ζήσει εδώ.
Ναι, είναι λίγο χαμηλό.
- Συγγνώμη. - Δεν είναι για γέρους.
- Έχει μέγεθος Ιαπωνίας. - Μπες μέσα.
- Γιουτζίν.
- Άλμπο. - Έτοιμος;
Ναι. Όσο πιο έτοιμος μπορώ.
Θα σε πάω στο ξενοδοχείο σου.
Μπορεί να το πατήσω πού και πού.
Όταν είπε "να το πατήσω", δεν αστειευόταν.
- Πώς ήταν; - Τρομακτικό. Ήταν τρομακτικό.
Το Τόκιο, ταπεινό ψαροχώρι κάποτε, έχει σήμερα 40 εκατομμύρια πληθυσμό.
Όσο κι ο Καναδάς, αλλά μόλις στο 0,02% της έκτασης.
- Είμαι από το Τορόντο, οπότε... - Είσαι από το Τορόντο;
Πότε έφυγες για να έρθεις στο Τόκιο και γιατί;
Απλώς ερωτεύτηκα κάτι που έμοιαζε με εντελώς άλλο κόσμο.
Δεν είναι ο μόνος.
Ένας στους δέκα κατοίκους του Τόκιο ηλικίας 20-30 γεννήθηκαν σε άλλη χώρα.
Τι ακριβώς αγαπάς τόσο πολύ σε αυτήν την πόλη;
Μεγαλώνοντας, λάτρευα τα άνιμε, τις γιαπωνέζικες ταινίες και σειρές.
Βασικά είναι σαν να νιώθεις νοσταλγία για ένα μέρος όπου δεν πήγες ποτέ.
Το να έρθω εδώ και να δω πώς είναι...
Είναι σαν να ζωντανεύει ένα βιντεοπαιχνίδι.
Νιώθω σαν να είμαι σε βιντεοπαιχνίδι τώρα, για να είμαι ειλικρινής.
Τα εκατομμύρια άνθρωποι που αποφάσισαν να ζήσουν εδώ θα ξέρουν κάτι παραπάνω.
Είμαι περίεργος να μάθω τι είναι αυτό.
Είναι το κέντρο του Τόκιο.
Τεράστιο. Δες τον κόσμο.
Είναι ένας πολύ ωραίος τρόπος να μπεις σε μια πολύ ωραία πόλη.
- Κάνουμε τον κύκλο και φτάσαμε. - Φοβερό ήταν.
- Μήπως να το σηκώσουμε λίγο; - Μόνο για σένα.
Ευχαριστώ πολύ. Ήταν υπέροχα.
Τις επόμενες μέρες,
θα μείνω πίσω από το πλέγμα της μεταλλικής πρόσοψης του ξενοδοχείου Hoshinoya.
Ένα μείγμα πολυτέλειας, τεχνολογίας και παραδοσιακής ιαπωνικής απλότητας,
όπως ακριβώς κι η πόλη.
- Γεια σας. - Γεια. Καλώς ήρθατε στο Hoshinoya Τόκιο.
- Ευχαριστώ. - Παρακαλώ, βγάλτε τα παπούτσια σας εδώ.
Ευτυχώς που δεν φοράω ψηλές μπότες με κορδόνια.
Καταλαβαίνω ότι το ζητά η παράδοση, αλλά το να μη φοράς παπούτσια
μου δημιουργεί λίγο άγχος για την κατάσταση της κάλτσας μου.
- Καλησπέρα. - Γεια.
Με λένε Γιούκα και θα χαρώ να σας ξεναγήσω.
Ναι, πάμε.
Το ξενοδοχείο είναι ένα σύγχρονο ριοκάν,
ένα είδος παραδοσιακού ιαπωνικού πανδοχείου που άνθησε πριν από 400 χρόνια.
Κε. ΓΙΟΥΤΖΙΝ ΛΕΒΙ ΚΑΛΩΣ ΗΡΘΑΤΕ!
Έχουμε τα παραδοσιακά διαχωριστικά σότζι και δάπεδα τατάμι.
Πολύ ωραία. Είδα ότι το κρεβάτι φαίνεται σαν να είναι στο πάτωμα.
- Δείχνετε λίγο έντρομος. - Όχι, δεν λέω ότι θα είναι πρόβλημα
λόγω ηλικίας.
Αλλά ίσως χρειαστούν κάποιες συστροφές για να σηκωθώ.
Εδώ είναι το μπάνιο μας.
Οι Ιάπωνες λατρεύουν τα αφρόλουτρα.
Εδώ είναι η τουαλέτα μας.
Σαν να έχεις ένα φιλαράκι εδώ.
Γιούκα, σε ευχαριστώ για την ξενάγηση.
- Ελπίζω να απολαύσετε τη διαμονή σας. - Σίγουρα.
Αλλά πρώτα θα προσπαθήσω να συνηθίσω αυτό το μπάνιο.
Είναι λίγο περίπλοκο.
Δεν μ' αρέσει μια τουαλέτα που είναι πιο πολύπλευρη από μένα.
Αυτό εδώ λέει "πίεση". Λίγο τρομακτικό.
Δεν ξέρεις αν θα σε σπρώξει πάνω ή αν θα σε ρουφήξει.
Ετούτο λέει "θέση".
Δεν ξέρω μήπως σε μαλώνει που δεν είσαι σε σωστή θέση.
Μήπως βαράει κάποια κόρνα.
Υπάρχει το παλιό και το καινούργιο στο Τόκιο.
Βρίσκεις μια ζεν ατμόσφαιρα στο δωμάτιο. Είναι πολύ ωραία.
Βλέπεις ιαπωνικά σκίαστρα στα παράθυρα,
αλλά και μια ρομποτική τουαλέτα.
Αυτός, νομίζω, είναι ο συνδυασμός που θα βρω στην Ιαπωνία.
Αλλά για την ώρα πρέπει να βρω τον Άλμπο ξανά.
Είναι ένα μπαρ, το Hoshigumi.
Με κάλεσε στο Σανκάκου Τσιτάι,
μια από τις λίγες περιοχές του Τόκιο όπου δεν έχει γίνει ανάπλαση.
Τώρα είναι παλιά και λίγο ετοιμόρροπη.
Την καταλαβαίνω.
Έχει πολλά σοκάκια. Δεν μπορώ να διαβάσω τις ταμπέλες.
Δεν ξέρω ακριβώς πού είμαστε.
Γιουτζίν, ήρθες!
Ο φίλος μου ο Μάσα.
- Χαίρω πολύ. - Γεια. Χαίρω πολύ.
Είναι ο Ιάπωνας φίλος μου. Να σου παραγγείλουμε κάτι.
Ναι, εκείνος πίνει γιαπωνέζικη βαρελίσια μπίρα. Εγώ, ουίσκι με τόνικ.
Εσύ θα γίνεις επικίνδυνος.
- Θα πάρω γιαπωνέζικη μπίρα. - Εντάξει.
Έτσι είναι τα μπαρ σε αυτήν την περιοχή.
Πολύ της μόδας μεταξύ των νέων, μέλος των οποίων είμαι κι εγώ τώρα.
Ναι. Αριγκάτο.
- Ωραία ιαπωνικά. - Ναι.
Λοιπόν, όταν πίνουμε μπίρα, λέμε πάντα κάνπαϊ.
- Κάνπαϊ θα πει "εις υγείαν".
- Κάνπαϊ. - Ναι.
Κάνπαϊ.
- Μάσα, με τι ασχολείσαι; - Δουλεύω σε ένα γραφείο.
Η ιαπωνική λέξη είναι σάραριμαν.
- Μάλιστα. - Θα πει "μισθωτός".
Έχω ακούσει ότι δουλεύετε τρελά ωράρια.
Οι Ιάπωνες βρίσκουν εν μέρει την ταυτότητά τους στον χώρο εργασίας.
- Γίνεται η αγέλη τους. - Μάλιστα.
Μετά τη δουλειά, πρέπει να πάτε για ποτό.
Ενίοτε πρέπει να το τραβήξεις μέχρι το επόμενο πρωί.
Άντε μωρέ!
Είσαι υποχρεωμένος να βγεις με το αφεντικό και να πίνετε όλη νύχτα;
- Ναι. - Είναι σύνηθες.
Η ισορροπία μεταξύ επαγγελματικής και προσωπικής ζωής είναι δύσκολη.
Ήρθε το γιακισόμπα.
Ορμήξτε, παιδιά.
Όταν τρως νουντλς, κάνεις έτσι.
- Τα ρουφάς. - Ρουφάς το φαΐ;
Έτσι μένει η γεύση στα νουντλς.
Ο άλλος λόγος είναι για να δει ο σεφ ότι σου αρέσει το φαγητό.
Αντί να πεις "Είναι πολύ καλό",
- του το λες με τον ήχο... - Που κάνεις τρώγοντας.
Το ρούφηγμα.
Αυτό πρέπει να το συνηθίσω λίγο.
Του αρέσει πολύ.
Καλά το κάνεις.
Το προσπάθησα. Δεν είναι και τόσο εύκολο.
Νιώθω πως, αν τα ρουφήξω, θα πνιγώ και θα πεθάνω.
Δεν είναι ωραίος τρόπος να πεθάνεις ρουφώντας νουντλς.
Δεν θες να το λέει η ταφόπλακά σου.
Καλά το κάνεις.
Μου αρέσει αυτό το μαγαζάκι.
Ζω εδώ 12 χρόνια. Ακόμα νιώθω όπως εσύ σήμερα.
Υπάρχουν πολλές συναρπαστικές λεπτομέρειες για το πώς είναι να ζεις στην Ιαπωνία.
Κάθε μέρα ξεφλουδίζω ένα κρεμμύδι.
Μ' αρέσει αυτό.
- Κάνπαϊ. - Κάνπαϊ.
Καλώς ήρθες στην Ιαπωνία.
Πριν από 154 χρόνια, πρωτεύουσα της Ιαπωνίας ήταν το Κιότο,
μέχρι που ο αυτοκράτορας αποφάσισε να μεταφερθεί στην πόλη Έντο
και να τη μετονομάσει σε Τόκιο, που θα πει "ανατολική πρωτεύουσα".
Αφού κάνει στον αυτοκράτορα, μου κάνει κι εμένα.
Κοιμήθηκα πολύ ωραία στο φουτόν μου.
Χρειάστηκα γύρω στα δέκα λεπτά για να σηκωθώ από το κρεβάτι,
αλλά μάλλον μου κάνει καλό η άσκηση, οπότε όλα καλά.
Ανυπομονώ να εξερευνήσω την πόλη.
Θα ήθελα πολύ να γυρίσω και να πω στον γιο μου, τον Ντάνιελ,
"Εντάξει. Όλα όσα μου είχες πει για το Τόκιο... Συμφωνώ απολύτως.
Είναι μια απίστευτη πόλη. Όσα σου άρεσαν μου άρεσαν κι εμένα".
Επειδή αλλάζει διαρκώς,
το Τόκιο περιγράφεται ως μια πόλη χωρίς μνήμη.
Αυτό το έχει πει κάποιος που ξεχνάω το όνομά του.
Καταπληκτικός εσωτερικός χώρος.
Αυτό είναι για μένα η παλιά Ιαπωνία.
Με τον μεγαλύτερο πληθυσμό ανθρώπων που μετακινούνται για δουλειά,
δεν είναι παράδοξο που ο σταθμός του Τόκιο είναι ο πιο πολυσύχναστος.
Σε μια χώρα που μας χάρισε την υπερταχεία
και το πρώτο ηλεκτρικό αυτοκίνητο μαζικής παραγωγής,
η μεταφορά που μου εξασφάλισε το ξενοδοχείο είναι λίγο απροσδόκητη.
- Γεια. - Γεια.
- Τι κάνεις; Γιουτζίν. - Ναι. Χαίρω πολύ, Γιουτζίν-σαν.
- Εγώ είμαι ο Κέι. - Κέι.
- Είναι έτοιμο το όχημά σου. - Για δες.
Εκπλήσσομαι που τα ρίκσο είναι ακόμα αποδεκτός τρόπος μετακίνησης
σε μια μοντέρνα πόλη όπως το Τόκιο.
Ναι. Χρησιμοποιούνται πια ως αξιοθέατο για τους τουρίστες.
- Είναι ευχάριστη δουλειά για σένα; - Ναι, πολύ.
- Γιατί με έπιασαν λίγες ενοχές. - Δεν χρειάζεται.
- Γεννήθηκα για να τρέχω. - Μ' αρέσει αυτό.
"Γεννήθηκα για να τρέχω". Εγώ, για να κάθομαι.
- Ναι. Ναι, βέβαια. - Ας το δοκιμάσουμε. Πάμε;
Παρακαλώ... Ναι, πρόσεχε.
Ελπίζω να είναι γρήγορος,
γιατί έχει πολλή ζέστη και θα μου έκανε καλό λίγο αεράκι.
Θα δέσω τη ζώνη για ασφάλεια.
Πόσο γρήγορα πας;
Κάθισε αναπαυτικά και χαλάρωσε.
Με το ένα, με το δύο, με το τρία.
Λοιπόν, ξεκινάμε.
- Καλά μέχρι στιγμής. - Ευχαριστώ πολύ.
Πόσο καιρό το κάνεις αυτό, Κέι;
Είναι ο 19ος χρόνος.
Η μεγαλύτερη διαδρομή που έχεις κάνει;
- Γύρω στις οκτώ ώρες. - Οκτώ ώρες;
Πού πήγες; Στο Κιότο;
Όχι.
Τι αγαπάς σε αυτήν την πόλη;
Ναι. Υπάρχουν πολλά πράγματα να κάνεις.
Ναι. Εδώ στο Τόκιο.
Παράξενη και τρελή κουλτούρα. Τα πάντα συνυπάρχουν.
Είναι ποτέ επικίνδυνο για σένα;
Ναι, γιατί τρέχουμε μαζί με πολύ μεγάλα αμάξια, όπως τώρα.
Ναι.
Είναι πολύ σημαντικό να μείνεις ασφαλής όσο δουλεύεις,
γιατί δεν ξέρω να γυρίσω στο ξενοδοχείο.
Για την ώρα χαλαρώνω κι αφήνω τον ντόπιο, τον Κέι, να τρέχει
για να με πάει σε μια από τις παλαιότερες και δημοφιλέστερες περιοχές. Την Ασάκουσα.
ΕΜΠΟΡΙΚΗ ΟΔΟΣ ΝΑΚΑΜΙΣΕ
- Πώς περνά η ώρα! Ναι. - Όντως. Απίστευτο.
- Αριγκάτο. - Όχι, είναι ο τέλειος τρόπος μετακίνησης.
- Αριγκάτο. - Ευχαριστώ.
Είναι από τους πιο εξωστρεφείς ανθρώπους που έχω γνωρίσει ποτέ.
Απίστευτα τέλειος.
Σε ό,τι αφορά τη γνωριμία μου με την πόλη, ήταν κάτι πολύ ξεχωριστό.
Αλλά δεν μπορώ να βασίζομαι στους άλλους να με κουβαλούν,
οπότε ήρθε η ώρα να περπατήσω.
Παρατηρώ πόσο ήσυχοι είναι οι δρόμοι.
Δεν ακούς κανέναν να φωνάζει,
δεν ακούς κορναρίσματα.
Ασυνήθιστο για μια πόλη αυτού του μεγέθους.
Για να ξεδιπλώσω τις ομορφιές της Ασάκουσα,
κανόνισα να συναντήσω μια ξεναγό.
Αλλά αμφιβάλλω αν θα γνωρίσω κάποιον πιο υπέροχα πληθωρικό από τον Κέι.
- Γεια. - Κονίτσιουα.
Ίσως βιάστηκα να μιλήσω.
Με λένε Σάιμπερ Μπάνι.
- Να σε φωνάζω Σάιμπερ ή...
- Σάιμπερ Μπάνι. - Ναι.
Η φήμη της Σάιμπερ Μπάνι είναι εξίσου ξεχωριστή με το όνομά της.
Είναι τόσο επιδραστική βλόγκερ, που μπήκε στο Forbes Asia, στη λίστα 30 Κάτω των 30.
Κάνω πολλά βίντεο και περιεχόμενο
για τη γεφύρωση μεταξύ Ανατολής και Δύσης,
επιμορφώνοντας το κοινό για τους άγραφους νόμους της Ιαπωνίας.
- Έχεις φάει ποτέ μότσι; - Μότσι;
Το μότσι είναι παραδοσιακό ιαπωνικό γλυκό. Ορίστε.
- Μεγάλη μπουκιά. - Τώρα μου το λες;
Εντάξει. Είναι άγραφος κανόνας
ότι δεν πρέπει να περπατάς και να τρως ταυτόχρονα...
Καταπληκτικός άγραφος κανόνας. Θα πρέπει, μάλιστα, να γίνει και γραπτός.
- Πάμε; - Ναι.
Πριν από 400 χρόνια,
αυτό το τμήμα της πόλης ήταν το πολύβουο κέντρο της ψυχαγωγίας.
Είναι πολύ ταιριαστό μέρος για σένα. Είναι το ΛΑ, το Χόλιγουντ της Ιαπωνίας.
Ο κόσμος έρχεται πια ντυμένος συχνά με κιμονό,
προσπαθώντας να συνδεθεί με την ιαπωνική παράδοση.
Ειλικρινά, νιώθω πρόχειρα ντυμένος.
Πάμε στον ναό Σένσο-τζι.
Ο παλιότερος ναός του Τόκιο.
Ερχόμαστε εδώ να προσευχηθούμε και να τιμήσουμε Θεό και προγόνους.
Επίσης, μαθαίνουμε και τη μοίρα μας.
Εγώ δεν το 'χω πολύ με τις μαντείες.
Γιατί να θέλεις να μάθεις τι θα συμβεί;
Δεν θέλω να ξυπνάω κάθε πρωί και να σκέφτομαι τον χαμό μου.
- Ο αριθμός σου είναι το 78. - Το 78. Αυτό;
Το 78. Η πιο δυνατή και τέλεια μοίρα.
Τράβηξες το καλύτερο.
Εντάξει. Δεν ήταν σχεδιασμένο αυτό.
Δεν είναι στημένο. Πήρα την πιο δυνατή και τέλεια μοίρα.
- Βασικά... - Τι;
υπάρχει άγραφος κανόνας πως, αν τραβήξεις την καλύτερη μοίρα,
είναι πολύ κακό.
Γιατί το λες αυτό;
Γιατί λες ότι είναι πολύ κακό την ώρα που εγώ χαίρομαι
που τράβηξα την πιο δυνατή και τέλεια μοίρα;
Γιατί η ζωή έχει σκαμπανεβάσματα.
Μερικές φορές θες να είναι όλα κανονικά,
- χωρίς σκαμπανεβάσματα. - Ναι.
Το κρατάς ή το αφήνεις.
- Θα το κρατήσω... - Βέβαια.
και θα συνεχίσω να το διαβάζω γιατί ήταν τέλειο.
Είσαι τυχερός, Γιουτζίν.
Έτσι νομίζω.
Προφανώς, αυτή η πρόβλεψη για απίστευτα κακή καλή τύχη με ανησύχησε.
Δεν θα εκπλαγείτε αν μάθετε ότι τείνω προς την καταστροφολογία.
Σε μια πόλη επιρρεπή σε φυσικές καταστροφές, μαντέψτε πού πήγε ο νους μου.
Έζησα έναν σεισμό στο Λος Άντζελες πριν από 15, 20 χρόνια.
Ήταν ένα απαλό κούνημα,
όπου ξυπνάς και νιώθεις τα πάντα να κάνουν αυτό.
Ξέρω ότι έχουν πιο δυνατούς σεισμούς εδώ και σίγουρα περισσότερους.
Το "περισσότερους" είναι απλώς ωραιοποίηση.
Βασικά βρίσκομαι στην πιο σεισμικά ενεργή ζώνη της Γης.
Τι κάνω εγώ εδώ;
Μπορεί να συμβεί κάτι αυτήν τη στιγμή; Δεν ξέρω.
Ο τεράστιος πληθυσμός του Τόκιο ζει εκεί όπου συναντώνται τρεις τεκτονικές πλάκες.
Αυτό θα πει σεισμοί.
Είναι επίσης ευάλωτο σε πλημμύρες και τυφώνες.
Ελπίζω να είναι καλά ο Γιουτζίν. Αυτά είναι πολύ έντονα.
Πώς είναι να ζεις εδώ; Θα το ανακαλύψω τώρα.
Δέχτηκα απρόθυμα την ασυνήθιστη πρόσκληση του Άλμπο και του Μάσα.
Δεν ξέρω αν τους εμπιστεύομαι, για να είμαι ειλικρινής.
- Γεια σας, κύριοι. - Γεια.
Κονίτσιουα.
Εδώ είναι το "Κέντρο Επιμόρφωσης Προφύλαξης Ζωής Χόντζο".
Οι μαθητές έρχονται εδώ για να μάθουν για τις φυσικές καταστροφές.
Αφού κάνει στα παιδιά, κάνει και σ' εμένα.
Γιουτζίν, από δω ο Τάμορα-σαν.
Εδώ θα βιώσεις τους δυνατούς ανέμους
που θα βίωνες στη διάρκεια ενός τυφώνα.
Εντάξει.
Ο Τάμορα-σαν το ψυχανεμίστηκε ότι ξέρω ήδη από σεισμούς,
οπότε ανεβάζει την εκπαίδευσή μου στο επίπεδο δύο
του εγχειριδίου επιβίωσης σε καταστροφή. Τυφώνες.
Και πάρα πολύ δυνατή βροχή.
Εντάξει. Δεν είναι αυτό που περίμενα.
ΕΝΤΑΣΗ ΒΡΟΧΗΣ ΚΑΙ ΑΕΡΑ
Εγώ δεν φεύγω ποτέ χωρίς να δω πρόγνωση καιρού,
αλλά εδώ πρέπει να είσαι έτοιμος για παν ενδεχόμενο.
Αυτό έχει και μπότες.
Ευτυχώς μου δίνουν όλο τον εξοπλισμό ασφαλείας
που δεν θα είχα σε έναν πραγματικό τυφώνα.
- Μάσα. - Ναι;
Το έχεις ξανακάνει;
Το έχω ζήσει όταν ήμουν παιδί.
Μάλιστα. Αυτός επέζησε.
Πάμε. Ωραία.
Ωραία.
Δεν έχω ξαναδεί κάποιον να απολαμβάνει τόσο την καταστροφή.
Εντάξει. Πάμε.
Τελικά είχα δίκιο που δεν τους εμπιστευόμουν.
Αλλά δεν θα δώσω τη χαρά στον Τάμορα-σαν να με παρασύρει το νερό.
- Εντάξει; - Εντάξει.
Γιατί χαίρεται τόσο;
- Έτοιμος; - Κοιτάμε κάτω.
Και μείνε ζωντανός.
Θα νιώσετε άνεμο με ταχύτητα 30 μέτρα το δευτερόλεπτο
και 50 χιλιοστόλιτρα βροχής την ώρα.
Τρία, δύο, ένα, πάμε!
Γιουτζίν: Δεν αστειεύονται εδώ.
Γιουτζίν: Μάσα, πώς τα πας εκεί πίσω;
Μάσα: Δεν σ' ακούω, Γιουτζίν.
Έχω κάνει επικίνδυνα γυρίσματα. Είναι γνωστό αυτό.
Ο Κρουζ κι ο Λέβι είναι γνωστό ότι κάνουν οι ίδιοι τα επικίνδυνα γυρίσματα.
Έτσι είναι ένας τυφώνας;
Θα μπορούσα εύκολα να φέρω έναν κασκαντέρ και να τον βάλω εδώ.
Δεν θα το μάθαινε κανείς. Θα φορούσε γυαλιά.
Ναι.
- Καταχαρούμενος. - Ναι.
Αλλά το έκανα ο ίδιος, γι' αυτό δουλεύω.
Ήταν πιο έντονο απ' όσο περίμενα.
Αν δεν έχεις να πιαστείς από κάπου,
σαγιονάρα, έτσι;
Δυστυχώς δεν θα έχεις πάντα
έναν χαμογελαστό Τάμορα-σαν να σου λέει τι να κάνεις.
Εντάξει.
Το Τόκιο είναι τεράστιο, με ασύλληπτα μεγάλο πληθυσμό.
Έχουν όντως φυσικές καταστροφές.
Τους απειλούν πολλά πράγματα,
κι όμως υπάρχει μια ηρεμία σε αυτόν τον λαό.
Έρχονται κατά πάνω τους τόσα κι εκείνοι τα ξεπερνούν έτσι.
Θέλω να πω, είναι καταπληκτικό.
Μετά την εμπειρία του τυφώνα, θα συναντήσω τη Σάιμπερ Μπάνι για φαγητό.
Θέλουμε να χαλαρώσουμε, να φάμε ωραία και να μη σκεφτόμαστε φυσικές καταστροφές.
Μαζεύεται κόσμος.
Το Τόκιο είναι όντως η ιστορία δύο πόλεων.
Μια συναρπαστική μείξη παράδοσης και υψηλής τεχνολογίας.
Αφού βούτηξα στο παρελθόν του, ανυπομονώ να εξερευνήσω το μοντερνιστικό παρόν.
Είναι 12 όροφοι με ψηφιακές ταμπέλες.
Έχεις ξαναδεί κάτι τέτοιο;
Είναι από τις πιο απολαυστικές διαδρομές προς εστιατόριο
που έχω κάνει ποτέ στη ζωή μου.
Η ιαπωνική πρωτεύουσα είναι παράδεισος για τους λάτρεις του φαγητού.
Έχει περισσότερα εστιατόρια με αστέρι Michelin από κάθε άλλη πόλη.
Εδώ, στο εστιατόριο Sagaya,
μου υποσχέθηκαν τον τέλειο συνδυασμό τεχνολογίας, φαγητού και τέχνης.
Κονίτσιουα. Χαίρομαι που σε ξαναβλέπω.
- Σάιμπερ Μπάνι, Θεούλη μου. - Πώς σου φαίνεται;
Δεν έχω ξαναδεί τίποτα σαν αυτό.
Μαζί μας θα φάνε η...
- Έρικα. - Έρικα.
Κι ο Κρις.
Σε αυτό το εστιατόριο έρχεται κόσμος
- και τρως μαζί με όποιον...
- Με αγνώστους. - είναι εδώ.
Χαίρομαι πολύ που σας γνωρίζω.
Θα περάσουμε ωραία.
Το γεύμα με αγνώστους γίνεται όλο και πιο δημοφιλές
στα εστιατόρια του Τόκιο.
Γεια. Γεια σου, Γιουτζίν. Χαίρω πολύ.
Δεν μπορώ να φανταστώ πώς το σκέφτηκαν.
Ευτυχώς η Σάκα, μέλος της ομάδας δημιουργών,
έχει έρθει να μας εξηγήσει.
...φεγγαρολούλουδο, μια ειδική αίθουσα
όπου μπορείς να δώσεις τροφή σε όλες τις αισθήσεις, μέσα σε ένα έργο τέχνης.
Φοβερό κόνσεπτ. Ποιος το σκέφτηκε;
Οπότε, μόλις έρθουν τα πιάτα,
θα δείτε ότι ο κόσμος που περιέχεται εκεί μέσα
επεκτείνεται, ξεδιπλώνεται στο τραπέζι
και στον μεγάλο χώρο.
Είμαι ενθουσιασμένος.
Πάνω από το 92% της πόλης δεν έχει χώρους πρασίνου.
Η λύση είναι αντιπροσωπευτική του Τόκιο.
Γέμισε έναν κλειστό χώρο με μια προσομοίωση φύσης.
Δείτε, ένα πουλάκι.
- Το φαγητό σου. - Αν το πιάσεις, ναι.
Είσαι καλοφαγάς;
Μ' αρέσει το φαγητό.
Δεν μου αρέσουν τα πολύ εξωτικά. Ας πούμε, δεν τρώω σούσι.
Δεν έχεις φάει σούσι;
Όχι.
- Φταίει το ωμό ψάρι; - Ναι.
Δεν είναι για μένα. Μαγειρέψτε το. Βάλτε το στη φωτιά. Ψήστε το.
Είμαι μόνος μου. Το τρώνε δισεκατομμύρια άνθρωποι. Τρελαίνονται.
Εγώ φταίω. Εγώ είμαι ο παράξενος.
Ίσως είναι ώρα να ξεπεράσω το εμπόδιο και ν' αρχίσω...
Κάτι έρχεται κατά δω.
Είναι μια σύνθεση με σασίμι.
Και είναι φτιαγμένο με αχινό.
Στα δεξιά, ένας γιαπωνέζικος γόγγρος.
Αν δείτε τον χώρο γύρω σας,
- τρέχει νερό στο τραπέζι. - Νερό!
Εκεί όπου είναι τα πιάτα σας, το νερό ανοίγει.
Για να είμαι ειλικρινής, δυσκολεύομαι να συγκεντρωθώ
στις εντυπωσιακές εικόνες, γιατί φοβάμαι μήπως προσβάλω τους οικοδεσπότες.
Μη με περιμένετε.
Αλήθεια, μη με περιμένετε.
Σήμερα είναι η μέρα που θα δοκιμάσεις κάτι νέο.
Αν όλος ο κόσμος απολαμβάνει το σούσι,
έλα τώρα, Λέβι, μπορείς κι εσύ.
Το δοκίμασα και ήταν εντάξει.
Δεν είναι κακό.
Δεν είναι κακό;
Ας περάσουμε σε κάτι άλλο. Εδώ είμαστε.
Ωραίο είναι. Το βουτάς λίγο.
Αυτό είναι ωραίο. Αυτό το τρώω. Για δες.
Στα νέα πράγματα.
Τρελαίνομαι να με πιέζουν.
Μου κάνει καλό.
Αν δεν με πιέσουν, πράγματα σαν αυτό δεν πρόκειται να τα κάνω.
Δείτε τα λουλούδια που αλλάζουν.
Έχει ψάρια αυτό το ποτάμι.
Αλλά ανθίζουν νέα λουλούδια.
Είναι το κάτι άλλο.
Δημιουργεί μια σύνδεση με τους υπόλοιπους ανθρώπους στον χώρο,
που μπορεί υπό άλλες συνθήκες να μην τους μιλούσες ποτέ.
Είμαστε σαν φιλαράκια τώρα, ενώ μόλις γνωριστήκαμε.
Ναι.
Είναι πραγματικά απίστευτο.
Από τα εμβυθιστικά γεύματα ως τους αρχαίους ναούς,
νιώθω σχεδόν λες και αυτή η περίπλοκη πόλη
μου αποκαλύπτεται σταδιακά, κομμάτι κομμάτι.
Πίστευα ότι όλα θα μου φαίνονταν πιο ξένα, όταν έφτασα εδώ,
αλλά βλέπω ότι νιώθω πιο άνετα απ' όσο περίμενα σε αυτήν την πόλη.
Εξέπληξα τον εαυτό μου με τη γαστρονομική τόλμη μου.
Μέχρι που είχα και την πρώτη μου επιτυχημένη γνωριμία με ωμό ψάρι.
Αλλά σήμερα το πρωί, πληροφορήθηκα ότι οι Ιάπωνες διακρίνονται και για κάτι
που ταιριάζει περισσότερο με τον πεζό μου ουρανίσκο.
Ο γιος μου, ο Ντάνιελ,
μου είπε ότι το καλύτερο σάντουιτς με αυγοσαλάτα που έφαγε ποτέ
το έφαγε στο Τόκιο.
Οπότε, βγήκα για κυνήγι.
Προφανώς, το βρίσκεις εύκολα, αλλά όχι σήμερα.
Ξέρω ότι τα κατάφεραν με αμάξια και ηλεκτρονικά τόσα χρόνια,
αλλά τώρα τα έβαλαν με τα δύσκολα.
Σάντουιτς με αυγοσαλάτα.
Υποσχόμενο φαίνεται.
ΑΜΕΡΙΚΑΝΙΚΟ ΣΑΝΤΟΥΙΤΣ
- Μόνο αυγοσαλάτα έχει; - Ναι.
Μην παίρνετε άλλο. Έχουμε νικητή.
Αριγκάτο.
Ευχαριστώ. Ο γιος μου θα χαρεί πολύ.
Αυγοσαλάτα τρώω όλη μου τη ζωή.
Δεν φαντάζεστε πόσο σημαντικό είναι αυτό για μένα.
Είναι σαν το μπραντς που έφτιαχνε η μητέρα μου κάθε Κυριακή.
Είναι υπέροχο.
Δες πόσο μεγάλο είναι!
Την αυγοσαλάτα τη φτιάχνω
όπως την έφτιαχνε η μητέρα μου.
Είναι το μόνο που δεν βαριέμαι ποτέ να τρώω.
Είναι πολύ καλό.
Όσο νόστιμη κι αν ήταν,
ούτε καν εγώ δεν μπορώ να κρατήσω την αυγοσαλάτα ως τελευταία γεύση από εδώ.
Εδώ έχει εστιατόρια στη σειρά. Έχει πολλά φαγάδικα.
ΤΣΑΝΚΟ ΕΝΤΟΣΑΟΥΑ
Ξαναβγήκα στο κυνήγι,
για να βρω κάτι πιο παραδοσιακό.
Είναι η πρώτη αναφορά σε σούμο που βλέπω από τότε που ήρθα.
ΕΣΤΙΑΤΟΡΙΟ ΤΣΑΝΚΟ
Δεν θα ήθελα να φύγω
χωρίς να έχω δει αυτό που θεωρείται εθνικό τους άθλημα.
Το σούμο χρονολογείται από το 23 προ Χριστού
και είναι μια απόλυτα ιαπωνική μορφή τέχνης.
Ξέρετε ποιον χρειάζομαι να μου δώσει πληροφορίες για το σούμο;
Γιουτζίν.
Έναν Ιρλανδό.
- Γεια. - Γεια. Καλώς ήρθες στο σούμο ντόχιο.
Προφανώς, δεν είσαι Ιάπωνας.
Όχι, αλλά ήρθα στην Ιαπωνία πριν 20 χρόνια, την ερωτεύτηκα
και ξανάρθα να ζήσω εδώ.
Μάλιστα.
Είμαι εδώ και ασχολούμαι με αυτό το άθλημα δύο δεκαετίες, με κάθε τρόπο.
Περιέργως, ο Τζον είναι άλλος ένας
που ερωτεύτηκε την πόλη και αποφάσισε να ζήσει εδώ.
Ξέρω ελάχιστα για το άθλημα.
Γιατί ξεκίνησε;
Αρχικά, έφερναν τους πιο δυνατούς πρωταθλητές από όλη τη χώρα
για να αγωνιστούν μπροστά στον αυτοκράτορα.
Σ' εκείνους του πρώτους αγώνες, ο ηττημένος πέθαινε.
Ήταν κυριολεκτικά ζήτημα ζωής και θανάτου στην αρχή.
Θες να δεις να παλεύουν;
Θέλω, εξ αποστάσεως. Φυσικά.
Ονεγκαϊσιμάς.
Μεγαλόσωμοι είναι αυτοί. Μεγαλόσωμοι.
Γιουτζίν, έτσι ξεκινά ένας αγώνας.
Οι παλαιστές κάνουν βαθύ κάθισμα. Χτυπούν τα χέρια.
Κι όταν είναι ταυτόχρονα έτοιμοι, ξεκινούν.
Νιώθεις τη σύγκρουση, τη δύναμη αυτών των τύπων.
Θέλω να αποφεύγω τη βία πάση θυσία.
Δεν μ' αρέσει να βρίσκομαι τόσο κοντά της.
Αν σπρώξεις τον αντίπαλο έξω από το ρινγκ
ή αν κάποιος αγγίξει το δάπεδο
με οτιδήποτε εκτός από τα πέλματά του, χάνει.
Υπάρχει διαιτητής.
Δουλειά του είναι να συνεχίζεται ο αγώνας και όλα να κυλούν ομαλά.
Είσαι έτοιμος να δοκιμάσεις;
Εγώ; Να δοκιμάσω; Αμέ. Ναι.
Πρέπει να ξέρεις τρεις λέξεις.
Η πρώτη είναι ματανάς.
Ματανάς.
Το ματανάς θα πει ότι έληξε ο χρόνος. Συνεχίζουμε.
Χακιόι! Μη σταματάτε. Συνεχίστε. Χακιόι!
Το λέμε όταν δεν παλεύουν κανονικά και πέφτει η ενέργεια.
Γιόι, Χακιόι!
Η λέξη που ακούς πιο συχνά είναι το νοκότα.
Νοκότα.
Αυτό θα πει ότι συνεχίζετε. Δεν τελείωσε.
Νοκότα.
- Ματανάς. - Ματανάς.
- Η πρώτη. - "Χατενόι".
- Χακιόι. - Χακιόι.
Δεν θυμάμαι.
Και η τελευταία;
- Νο... - Νο...
- Νοκό... - Νοκό...
- Νοκότα. - Νοκότα.
Τέλεια.
Θα κάνω επανάληψη πριν μπούμε, γιατί αυτοί θα είναι...
Βασικά θα γυρίσουν να με δείρουν, νομίζω.
Εντάξει. Ωραία. Έχει πλάκα.
Μετά από αυτό, είμαι έτοιμος να μπω στο ρινγκ.
Ματανάς.
- Θες να αποπνέεις αυτοπεποίθηση. - Ναι.
Εσύ κάνεις κουμάντο.
Θα τους δείξω εγώ.
Οι σκηνοθετικές οδηγίες δεν τελείωσαν εκεί.
Ο Τζον έπαθε Σκορτσέζε.
Αυτό που κρατάς λέγεται γκουνμπάι.
Είναι βεντάλια πολέμου.
Τη στρέφεις προς τον νικητή
και λες σόμπου άρι.
Σόμπου άρι.
- Κι άλλο. Πιο θυμωμένα. - Σόμπου άρι.
- Λιγότερο θυμωμένα από αυτό. - Σόμπου άρι.
- Αυτό είναι. - Βγες έξω τώρα.
Μ' αρέσει αυτό.
Ματανάς.
Χακιόι.
Νοκότα.
Αν και είναι ξένη γλώσσα,
τις ένιωθα πολύ τις λέξεις που έλεγα.
Νοκότα.
Και οι δύο παλαιστές του σούμο ήξεραν τη βαρύτητα όσων έλεγα.
Νοκότα.
Σόμπου άρι.
- Τέλειο ήταν. - Ήταν καλό;
- Το 'χεις. Είσαι τέλειος. - Αρκετά τρομακτικός;
Νομίζω πως με σεβάστηκαν και με φοβήθηκαν οι παλαιστές.
Ελάχιστοι διαιτητές παίρνουν την προσοχή από τους παλαιστές,
αλλά, αν κάποιος μπορεί να το κάνει, πιστεύω σ' εσένα.
Σ' ευχαριστώ, Τζον.
Από τα χείλη σου σημαίνει πολλά.
Χακιόι.
Νομίζω ότι βλέπω
γιατί ο Τζον κι οι άλλοι ερωτεύτηκαν το Τόκιο.
Νοκότα.
Το σούμο είναι ένα θέαμα που φαίνεται απλό στην αρχή,
αλλά, αν βουτήξεις σε αυτό, υπάρχουν πολλά ν' ανακαλύψεις.
Με αυτήν την έννοια, είναι όπως και η πόλη.
Είναι μια τρέλα.
Στην τελευταία μου βόλτα, έχοντας αντιμετωπίσει δύο παλαιστές,
το Τόκιο έχει μια τελευταία πρόκληση για μένα.
Να διασχίσω έναν δρόμο.
Για δες εδώ. Είναι το κάτι άλλο, έτσι;
Δεν έχω ξαναδεί τόσο κόσμο. Είναι η Τάιμς Σκουέρ επί δέκα.
Στη διασταύρωση Σιμπούγια, την πιο πολυσύχναστη διασταύρωση,
η ώρα αιχμής ξεκινά με την ανατολή και διαρκεί όλη μέρα.
Ας δούμε τι γίνεται, πριν ξεκινήσω.
Τρεις χιλιάδες πεζοί περνούν σε κάθε πράσινο φανάρι.
Τώρα που πέρασα λίγες μέρες εδώ, πιστεύω
πως, αν μπορούν να το κάνουν οι άλλοι 2.999, μπορώ κι εγώ.
Θα ακολουθήσω το πλήθος. Πάμε.
Βλέπετε κανέναν να πέφτει πάνω στον άλλο; Όχι.
Είναι θαυματουργά οργανωμένοι.
Είναι σαν να περνάς τον δρόμο μαζί με την πόλη του Τορόντο.
Είχα τρεις ανησυχίες όταν ήρθα.
Την κουλτούρα, τη γλώσσα και το φαγητό.
Κουλτούρα: Καταπληκτική.
Γλώσσα: Δεν είχα πρόβλημα.
Φαγητό: Πρέπει ακόμα να το συνηθίσω, αλλά θα το δουλέψω.
Διέσχισα τη Σιμπούγια. Είναι απίστευτα όμορφα.
Είναι δύσκολο να βάλεις σε λέξεις
τι είναι αυτό που σε αγκαλιάζει σε αυτήν την πόλη.
Είναι ένας περίπλοκος λαός. Υπάρχει το παλιό και το καινούργιο.
Δεν επιλέγω ένα από τα δύο άκρα αυτού του φάσματος.
Κι όμως, βρήκα ένα μονοπάτι ανάμεσά τους
στο οποίο ένιωσα πολύ άνετα.
Ο γιος μου, ο Ντάνιελ, είπε "Όταν πας στο Τόκιο,
θα θες να επιστρέφεις ξανά και ξανά".
Νομίζω πως, για να ανακαλύψω όλα όσα χαρακτηρίζουν το Τόκιο,
θα χρειαστούν μια, δυο επισκέψεις ακόμα.
Ο μικρός είχε δίκιο.
Υποτιτλισμός: Άννυ Ζερβού